Na temelju članaka 20. i 22. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11 i 04/18) i javnog natječaja za prijam namještenika u službu na neodređeno vrijeme, tri sata dnevno, na radno mjesto čistačica, objavljenog u „Narodnim novinama“, broj 12/18 dana 07. veljače 2018. godine, web stranicama Općine Vidovec i oglasnoj ploči Općine Vidovec, Povjerenstvo za provedbu natječaja, objavljuje

**P O Z I V**  
**na prethodnu provjeru znanja i sposobnosti (pisano testiranje i intervju)**

**za prijam u službu namještenika na radno mjesto čistačica na neodređeno vrijeme, tri sata dnevno, u Jedinstvenom upravnom odjelu Općine Vidovec**

Prethodnoj provjeri znanja i sposobnosti može pristupiti:

Anica Melnjak iz Vidovca, Školska ulica 15

**Pisano testiranje održati će se dana 26.02.2018. godine (ponedjeljak) u 12,00 sati u prostorijama Općine Vidovec (I. kat), Trg svetog Vida 9, Vidovec.**

PRAVILA I POSTUPAK TESTIRANJA

Prethodna provjera znanja i sposobnosti sastoji se od pisanog testiranja i intervjua.

Za svaki dio provjere znanja dodjeljuje se od 1 do 10 bodova.

Po dolasku na provjeru znanja, od kandidatkinje će biti zatraženo predočavanje odgovarajuće identifikacijske isprave radi utvrđivanja identiteta. Ako kandidatkinja ne pristupi testiranju smatrati će se da je povukla prijavu na natječaj.

Po utvrđivanju identiteta, kandidatkinja će pristupiti pisanoj provjeri znanja. Navedena provjera traje 60 minuta.

Kandidatkinja je dužna pridržavati se utvrđenog vremena i rasporeda testiranja.

Postupak testiranja kandidatkinje za prijam na radno mjesto namještenika za koje je kao stručno znanje utvrđena niža stručna sprema ili osnovna škola provodi se putem pisanog testa iz **općeg znanja**.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se odvija provjera;

- razgovarati s ostalim kandidatima;

- na bilo koji drugi način ometati koncentraciju ostalih kandidata.

Intervju se provodi ukoliko je kandidatkinja ostvarila najmanje 50% bodova iz pismene provjere znanja i sposobnosti.

Povjerenstvo za provedbu natječaja kroz intervju, koji će se održati isti dan u 13,00 sati, utvrđuje interese, ciljeve i motivaciju kandidatkinje za rad u Općini Vidovec.

Rezultati intervjua boduju se na isti način kao pisano testiranje.

Nakon provedenog testiranja i intervjua, Povjerenstvo za provedbu natječaja dostavlja pročelnici Izvješće o provedenom postupku, koje potpisuju svi članovi Povjerenstva.

KLASA: 112-01/18-01/01

URBROJ: 2186/10-18-05

Vidovec, 20. veljače 2018.

POVJERENSTVO ZA PROVEDBU NATJEČAJA